হাঁস কেটে ধুয়ে ভালো করে পানি ঝরিয়ে পেয়াজ বাটা, রসুন বাটা, আদা বাটা, হলুদ গুড়া, মরিচ গুড়া, জিরা গুড়া, মরিচের পেস্ট, লবণ, চিনি, ১ টা তেজপাতা, ২ টে: চামচ তেল দিয়ে মাখিয়ে রাখুন ১/২ – ১ ঘণ্টা। এবার একটি প্যানে তেল গরম করে পেয়াজ কুচি গুলো বাদামী করে ভেজে ২ চা চামচ মতো তেলসহ একটি বাটিতে তুলে রাখুন। এখন বাকি তেল টুকু দিয়ে তাতে একটা তেজপাতা, ১ ইঞ্চি ২ টুকরা দারচিনি ও ২ টি এলাচি ফোড়ন দিয়ে তাতে রসুন থেঁতো দিয়ে নাড়ুন। রসুন হালকা লাল হলে তাতে মাখানো মাংস দিয়ে ভালো করে নেড়ে মধ্যম আঁচে ঢেকে রান্না করুন। ৫ মিনিট পর চুলার আঁচ কমিয়ে অল্প আঁচে রান্না করুন যতক্ষন না মাংস সেদ্ধ হয়। মাংস সেদ্ধ হয়ে গেলে ভালো করে কসিয়ে আপনার যতোটুকু ঝোল রাখার ইচ্ছা সেই পরিমান মতো পানি দিন এবং প্যানটি ঢেকে দিন। ফুটে উঠে ঝোল পরিমান মতো হলে এবং তেল উপরে উঠলে তেলসহ পেয়াজ বেরেস্তা দিন এবং দারচিনি, এলাচি, লং বাটা দিয়ে নেড়ে ঢেকে দিন এবং অল্প আঁচে আরো ২ মিনিট রেখে চুলা বন্ধ করে দিন। ১০-১৫ মিনিট পর ঢাকনা খুলে পরিবেশন পাত্রে নিন।